**Paskaidrojuma raksts  
Jelgavas novada saistošajiem noteikumiem Nr.**

**"Jelgavas novada teritorijas kopšanas un būvju uzturēšanas saistošie noteikumi"**

|  |  |
| --- | --- |
| 1. Mērķis un nepieciešamības pamatojums | Lai noteiktu visā Jelgavas novada teritorijā vienotu kārtību, kādā kopjama Jelgavas novada teritorija un uzturamas tajā esošās būves, nepieciešams apstiprināt saistošos noteikumus “Jelgavas novada teritorijas kopšanas un būvju uzturēšanas saistošie noteikumi" (turpmāk saistošie noteikumi).  Saistošo noteikumu projekts izstrādāts, ņemot vērā iedzīvotāju visbiežāk izteiktās sūdzības, ieteikumus teritorijas un būvju uzturēšanā. Saistošo noteikumu regulējums labvēlīgi ietekmēs estētiskas, higiēniskas, ekoloģiski tīras, drošas un ainaviski pievilcīgas Jelgavas novada teritorijas veidošanos.  Saistošie noteikumi nosaka kārtību, kādā kopjama Jelgavas novada pašvaldības teritorija, uzturamas būves (ēkas) uzturēta sanitārā tīrība un veikti teritorijas sakopšanas darbi nekustamā īpašuma teritorijā, daudzdzīvokļu dzīvojamo māju un nedzīvojamo namu publiskajās un privātajās teritorijās, veikta īpašumam piegulošās publiskā lietošanā esošās teritorijas kopšana, kā arī uzturamas tajā esošās ēkas, sniegts pašvaldības atbalsts piegulošo teritoriju kopšanā un tīrīšanā, kā arī paredzēta administratīvā atbildība par šo noteikumu neievērošanu.  Pašvaldību likuma 45.panta pirmās daļas 3. un 4. apakšpunkts pilnvaro pašvaldības domi izdot saistošos noteikumus, paredzot administratīvo atbildību par to pārkāpšanu, ja tas nav paredzēts likumos, jautājumos par namu un to teritoriju un būvju uzturēšanu, īpašumam piegulošās publiskā lietošanā esošās teritorijas (gājēju ietves un zālāji līdz brauktuves malai, izņemot sabiedriskā transporta pieturvietas) kopšanu. |
| 2. Fiskālā ietekme uz pašvaldības budžetu | Saistošiem noteikumiem nav būtiskas ietekmes uz pašvaldības budžetu, tomēr piemērojot administratīvo sodu par saistošo noteikumu neievērošanu, palielināsies Jelgavas novada pašvaldības budžeta ieņēmumi. Ietekme uz ieņēmumu un izdevumu daļu tiks izvērtēta sastādot budžetu. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Saistošie noteikumi sekmēs teritorijas sakoptību, aizsardzību un vides saglabāšanu, tādējādi uzlabojot vides kvalitāti visā Jelgavas novada teritorijā.   1. sociālā ietekme – uzlabosies vides sakoptība, kas veicinās iedzīvotāju labsajūtu; 2. ietekme uz vidi – labvēlīgi ietekmēs pieejamu dabiskas vides veidošanu Jelgavas novada administratīvajā teritorijā. 3. ietekme uz iedzīvotāju veselību – pozitīva ietekme uz cilvēku veselību, jo ieviesti nosacījumi, lai nepieļautu antisanitāru apstākļu rašanos un novērstu bīstamības, kas var ietekmēt cilvēku drošību un veselību 4. ietekme uz uzņēmējdarbības vidi – neietekmē;   3.5. ietekme uz konkurenci – neietekmē. |
| 4. Ietekme uz administratīvajām procedūrām un to izmaksām | Saistošo noteikumu prasību izpildes kontroli un administratīvā pārkāpuma procesu par noteikumos minēto prasību neievērošanu savas kompetences ietvaros veic Jelgavas novada pašvaldības policija, Jelgavas novada Būvvaldes amatpersonas un Jelgavas novada pašvaldības Administratīvā komisija.  Nav paredzētas papildus administratīvo procedūru izmaksas. |
| 5. Ietekme uz pašvaldības funkcijām un cilvēkresursiem | Saistošo noteikumu izpilde notiks izmantojot esošos cilvēkresursus. Pašvaldībā papildus institūcijas un darba vietas netiks radītas. |
| 6. Informācija par izpildes nodrošināšanu | Saistošie noteikumi ir saistoši visām Jelgavas novada administratīvajā teritorijā esošajām fiziskajām un juridiskajām personām.  Saistošo noteikumu izpildes nodrošināšanai nav plānots veidot jaunas pašvaldības institūcijas, darbavietas vai paplašināt esošo institūciju kompetenci. Izpildi nodrošinās esošās institūcijas - Jelgavas novada Būvvalde, Jelgavas novada pašvaldības policija, Jelgavas novada pašvaldības Administratīvā komisija. |
| 7. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir paredzēts minētā mērķa sasniegšanai.  Saistošo noteikumi sekmēs Jelgavas novada administratīvās teritorijas sakoptību, aizsardzību un pilsētvides saglabāšanu, piemērojot samērīgus noteikumus minētā mērķa sasniegšanai. |
| 8. Izstrādes gaitā veiktās konsultācijas ar privātpersonām un institūcijām | Atbilstoši Pašvaldību likuma 46. panta trešajai daļai, lai informētu sabiedrību par saistošo noteikumu projektu un dotu iespēju izteikt viedokli, saistošo noteikumu projekts tika publicēts Jelgavas novada pašvaldības tīmekļvietnē www.jelgavasnovads.lv. Viedokļa izteikšanas termiņš noteikts divas nedēļas no publicēšanas dienas. Laiks viedokļa izteikšanai bija noteikts no 2023. gada 22.decembra līdz 2024. gada 12.janvārim.  Publicēšanas laikā par saistošo noteikumu projektu (tika/netika) saņemti sabiedrības viedokļi. |